पाएं अपने शहर की ताज़ा ख़बरें और फ्री ई-पेपरडाउनलोड करें
अररिया-कुर्साकांटा मार्ग पर रविवार को जुम्मन चौक के निकट चार चक्का वाहन की ठोकर से बाइक सवार तीन व्यक्ति में से दो की मौत हो गई है। जबकि एक गंभीर रूप से घायल है। जिसका इलाज जारी है। आक्रोशित ग्रामीणों ने वाहन चालक को बंदी बना लिया। सूचना पर पहुंचे ताराबाड़ी पुलिस ने वाहन चालक को लोगों के भीड़ से मुक्त कराया। हालांकि दो मौत के बावजूद भी पुलिस पोस्टमार्टम कराने में असफल रही। मिली जानकारी के मुताबिक झमटा गांव निवासी मो.आरफीन अपनी बाइक संख्या बीआर 38 वी 4438 पर सवार होकर शनिवार संध्या मो.सदलूम को इलाज के लिए झमटा से मंटू चौक जा रहा था। इसी क्रम में अररिया-कुर्साकांटा मुख्यमार्ग के जुम्मन चौक के समीप पीछे से आ रहे चार चक्का वाहन संख्या डीएल सात सीएच 0902 पीछे से जोरदार ठोकर मार कर बाइक सवार को गंभीर रूप से जख्मी कर दिया। मौके पर पहुंचे ग्रामीणों ने आनन-फानन में तीनों बाइक सवार जख्मी को इलाज के लिए सदर अस्पताल अररिया में भर्ती कराया। जहां झमटा वार्ड संख्या 11 निवासी मो. मारूफ को चिकित्सक ने मृत घोषित कर दिया जबकि गंभीर रूप से जख्मी वृद्ध मो. सदलूम को बेहतर इलाज के लिए मेडिकल कॉलेज भागलपुर भेज दिया रविवार को इलाज के दौरान सदलूम की भी मौत हो गई। वहीं झमटा गांव निवासी मारुफ की गंभीर हालत में इलाज जारी है। इधर ताराबाड़ी थाना के प्रभारी थाना अध्यक्ष विनोद कुमार सिंह ने बताया कि मृतक के स्वजन पोस्टमार्टम कराने के पक्ष में नहीं थे ना ही अब तक लिखित आवेदन भी दिया है। आवेदन मिलते ही कार्रवाई करने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn